ওয়ান
ওয়ান হল বিরসা দাশগুপ্ত পরিচালিত একটি ভারতীয় বাংলা অ্যাকশন থ্রিলার ছবি। এর চিত্রনাট্য লিখেছেন অভিমন্যু মুখোপাধ্যায়। শ্রী ভেঙ্কটেশ ফিল্মস-এর অধীনে শ্রীকান্ত মোহতা ও মহেন্দ্র সোনি প্রযোজিত ছবিটিতে মুখ্য চরিত্রে অভিনয় করেছেন প্রসেনজিৎ চট্টোপাধ্যায়, যশ দাশগুপ্ত এবং নুসরাত জাহান। চলচ্চিত্রটিতে সুরকার হিসেবে কাজ করেছেন অরিন্দম চট্টোপাধ্যায়। নির্মাতাদের অফিশিয়াল টুইটার অ্যাকাউন্টে চলচ্চিত্রটির অফিশিয়াল পোস্টার প্রকাশ করা হয়। ২০১৭-য় পয়লা বৈশাখ উপলক্ষে ছবিটি মুক্তি পেয়েছে। এটি তামিল চলচ্চিত্র থানি ওরুবন-এর পুনঃনির্মাণ। এর আগে তেলুগুতে ধ্রুব নাম দিয়ে মূল ছবিটির পুনঃনির্মাণ করা হয়েছে।